pythainlp/thaigov-v2-corpus-22032023 huggingface dataset:
วันพุธที่ 26 ตุลาคม 2565
รมว.พม. ชวนบริจาคบรรจุภัณฑ์พลาสติกใช้แล้ว สร้างบ้านให้กลุ่มเปราะบาง ในโครงการ “Upcycling Plastic House 2022 เพื่อความยั่งยืนและเท่าเทียม”
รมว.พม. ชวนบริจาคบรรจุภัณฑ์พลาสติกใช้แล้ว สร้างบ้านให้กลุ่มเปราะบาง ในโครงการ “Upcycling Plastic House 2022 เพื่อความยั่งยืนและเท่าเทียม”
วันนี้ (26 ต.ค. 65) เวลา 11.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดโครงการ “Upcycling Plastic House 2022 เพื่อความยั่งยืนและเท่าเทียม” โดยมีคณะผู้บริหารกระทรวง พม. พร้อมด้วยผู้บริหารจากพีแอนด์จีประเทศไทย ธุรกิจโลตัส ประเทศไทย บริษัท พีทีที โกลบอล เคมิคอล จำกัด (มหาชน) บริษัท แสนสิริ จำกัด (มหาชน) มูลนิธิที่อยู่อาศัย ประเทศไทย และสมาคมส่งเสริมสถานภาพสตรีในพระอุปถัมภ์ฯ เข้าร่วมงาน ณ โลตัส สาขาสุขาภิบาล 1 ถนนนวมินทร์ เขตบึงกุ่ม กรุงเทพฯ
นายจุติ กล่าวว่า โครงการ Upcycling Plastic House 2022 เพื่อความยั่งยืนและเท่าเทียม เป็นความร่วมมือระหว่างหน่วยงานพันธมิตรในภาคอุตสาหกรรม ได้แก่ พีแอนด์จีประเทศไทย ธุรกิจโลตัส ประเทศไทย บริษัท พีทีที โกลบอล เคมิคอล จำกัด (มหาชน) บริษัท แสนสิริ จำกัด (มหาชน) และมูลนิธิที่อยู่อาศัย ประเทศไทย เพื่อร่วมกันสร้างบ้านจากวัสดุรีไซเคิล โดยเก็บรวมรวมบรรจุภัณฑ์ที่ใช้แล้วกลับเข้าสู่ระบบและนำไปรีไซเคิล ด้วยการนำเทคโนโลยีมาใช้สร้างเป็นบ้านพักอาศัยที่เหมาะกับคนพิการแบบ Universal Design นับเป็นการต่อยอดและสร้างมูลค่าเพิ่มให้กับพลาสติกใช้แล้วอย่างคุ้มค่า อีกทั้งเป็นการช่วยเหลือประชาชนกลุ่มเปราะบางและผู้ด้อยโอกาสในสังคมให้สามารถพัฒนาการอยู่อาศัยและยกระดับคุณภาพชีวิตอย่างเท่าเทียมและยั่งยืน
นายจุติ กล่าวต่อไปว่า โครงการนี้เป็นโครงการที่รัฐบาลร่วมมือกับภาคเอกชนและประชาชน ด้วยการสร้างอิฐจากผลิตภัณฑ์พลาสติกที่ใช้แล้ว เพื่อนำไปสร้างบ้านให้กับผู้ด้อยโอกาส ผู้ที่มีรายได้น้อย หรือกลุ่มแม่เลี้ยงเดี่ยว ซึ่งในต้นปีหน้า เราจะมีบ้านที่สร้างจากอิฐพลาสติกใช้แล้วให้กับผู้ด้อยโอกาส จะเป็นก้าวแรกในการสร้างความตระหนักว่า สิ่งที่ไม่ใช้แล้วสามารถนำไปใช้ให้เกิดประโยชน์กับผู้อื่นได้ เป็นการลดขยะและรักษาสิ่งแวดล้อม ทั้งนี้ กระทรวง พม. ในฐานะหน่วยงานที่ดูแลกลุ่มเปราะบางในสังคม ขอขอบคุณภาคีเครือข่ายที่ร่วมกันจัดทำโครงการนี้ที่ได้สร้างผลกระทบเชิงบวกที่ยิ่งใหญ่ต่อชุมชนและสังคม อาทิ การทำเป็นศูนย์พักคอยสำหรับคนพิการที่ได้รับผลกระทบจากโควิด - 19 และในปีนี้ สมาคมส่งเสริมสถานภาพสตรีในพระอุปถัมภ์ จะทำหน้าที่ดูแลและจัดหาผู้อยู่อาศัยให้เหมาะกับวัตถุประสงค์ของโครงการฯ ทั้งนี้ ตนหวังว่าโครงการนี้จะเป็นโครงการนำร่องให้กับการคัดแยกพลาสติกเพื่อนำกลับมาใช้ใหม่ รวมทั้งการสร้างสรรค์วัสดุใหม่ที่เป็นประโยชน์กับประชาชนกลุ่มเปราะบาง ซึ่งจะได้ขยายผลไปสู่ทุกจังหวัดทั่วประเทศ
นายจุติ กล่าวเพิ่มเติมว่า ทั้งนี้ ขอเชิญชวนประชาชนทุกคนช่วยกันเก็บรวบรวมบรรจุภัณฑ์พลาสติกใช้แล้วที่สะอาด อาทิ ถุงเติมและขวดเปล่าแชมพูและครีมนวดผม เป็นต้น เพื่อนำมาผลิตเป็นอิฐพลาสติก ประตูพลาสติก รวมทั้งวัสดุที่สามารถใช้ก่อสร้างบ้านได้ โดยนำมาบริจาคที่ตู้รับบริจาคที่โลตัสทั่วประเทศ ตั้งแต่วันนี้จนถึงวันที่ 4 ม.ค. 66 ซึ่งเราจะร่วมกันเปลี่ยนวิกฤตให้เป็นโอกาส เพื่อให้คนที่ต้องการมีบ้าน และทำให้เห็นว่า คนไทยไม่ทิ้งใครไว้ข้างหลังแล้วเราจะเดินหน้าไปด้วยกัน
วันพฤหัสบดีที่ 1 กันยายน 2565
สธ. เผย “วัคซีนโควิด” เข็มกระตุ้น เพิ่มประสิทธิผลป้องกันป่วยรุนแรงและเสียชีวิตจากเชื้อ BA.4/BA.5
กระทรวงสาธารณสุข เผย ผล “วัคซีนโควิด 19” ใช้จริงในประเทศไทย ช่วง พ.ค. - ก.ค. 2565 ที่สายพันธุ์โอมิครอน BA.4/BA.5 ระบาด พบฉีดกระตุ้นเข็ม 3 ช่วยป้องกันป่วยรุนแรง ใส่ท่อช่วยหายใจได้ 83% และป้องกันเสียชีวิตได้ถึง 93%
กระทรวงสาธารณสุข เผย ผล “วัคซีนโควิด 19” ใช้จริงในประเทศไทย ช่วง พ.ค. - ก.ค. 2565 ที่สายพันธุ์โอมิครอนBA.4/BA.5 ระบาด พบฉีดกระตุ้นเข็ม 3 ช่วยป้องกันป่วยรุนแรง ใส่ท่อช่วยหายใจได้ 83% และป้องกันเสียชีวิตได้ถึง 93% ส่วนการฉีดกระตุ้นเข็ม 4 ป้องกันป่วยรุนแรงใส่ท่อช่วยหายใจ และป้องกันเสียชีวิตได้ถึง 100% ขณะที่กลุ่มสูงอายุ 60 ปีขึ้นไป เมื่อรับครบ 4 เข็ม จะป้องกันป่วยรุนแรงได้ถึง 100% เช่นกัน โดยภูมิคุ้มกันหลังฉีดเข็มกระตุ้นจะอยู่นาน 6 เดือน
วันนี้ (1 กันยายน 2565) นพ.โอภาส การย์กวินพงศ์ อธิบดีกรมควบคุมโรค กล่าวว่า สถานการณ์โรคโควิด 19ของประเทศไทยยังมีทิศทางลดลง ส่วนการฉีดวัคซีนโควิด 19 ความครอบคลุมเข็มแรก 82.3% เข็มสอง 77.2% และเข็มกระตุ้น 45.6% โดยผู้สูงอายุ 60 ปีขึ้นไปฉีดเข็มกระตุ้นได้ 50.6% ทั้งนี้ คณะทำงานศูนย์ประเมินประสิทธิภาพและประสิทธิผลวัคซีน กรมควบคุมโรค ร่วมกับคณะทำงานวิชาการ ศูนย์ปฏิบัติการฉุกเฉินทางการแพทย์และสาธารณสุข กรณีโรคติดเชื้อไวรัสโคโรนา 2019 ได้ติดตามประเมินประสิทธิผลวัคซีนโควิด 19 จากการใช้จริงในประเทศไทย อย่างต่อเนื่อง
นพ.โอภาสกล่าวต่อว่า ผลของการใช้จริงช่วงเดือนพฤษภาคม - กรกฎาคม 2565 ที่เป็นการระบาดของ “โอมิครอน” สายพันธุ์ย่อยBA.4/BA.5 พบว่า การฉีดวัคซีนเข็มกระตุ้นจะเพิ่มประสิทธิผลในการป้องกันการป่วยรุนแรง คือ อาการปอดอักเสบและใส่ท่อช่วยหายใจ จาก 60% ในผู้ที่ได้รับครบ 2 เข็ม เป็น 83% และ 100% ในผู้ที่ได้รับครบ 3 เข็มและ 4 เข็มตามลำดับ , ป้องกันการเสียชีวิตจาก 72% ในผู้ที่ได้รับครบ 2 เข็ม เป็น 93% และ 100% ในผู้ที่ได้รับครบ 3 เข็มและ 4 เข็มตามลำดับ สำหรับกลุ่มสูงอายุ 60 ปีขึ้นไป ป้องกันปอดอักเสบใส่ท่อช่วยหายใจในผู้ที่ได้รับวัคซีนครบ 3 เข็มได้ 80% ต่ำกว่ากลุ่มอายุ 18-59 ปี ที่ป้องกันได้ 89% แต่จะเพิ่มเป็น 100% เมื่อได้รับครบ 4 เข็มทั้งสองกลุ่มอายุ โดยการฉีดวัคซีนกระตุ้น 3 เข็มขึ้นไป จะมีประสิทธิผลในการป้องกันป่วยหนักและเสียชีวิตในระดับสูงกว่า 80% ได้นานถึง 6 เดือน ทั้งนี้ แม้จะฉีดเข็มกระตุ้นแล้วก็ยังสามารถติดเชื้อได้ แต่จะไม่ป่วยหนักหรือเสียชีวิต
นพ.โอภาสกล่าวต่อว่า ขณะนี้โรคโควิด 19 เป็นโรคติดต่อที่ต้องเฝ้าระวัง แนวทางการควบคุมโรคต้องดำเนินการอย่างสมดุล ทั้งมาตรการวัคซีน ที่เร่งรัดฉีดเข็มกระตุ้นในประชากรเป้าหมายให้ครอบคลุมสูงสุด มาตรการสังคมที่ต้องใช้ชีวิต วิถีใหม่ สวมหน้ากากอนามัย ล้างมือ เว้นระยะห่าง และจัดการสภาวะแวดล้อมเสี่ยง และมาตรการการแพทย์ที่มีประสิทธิภาพ รู้สถานะการติดเชื้อเร็ว และรักษาเร็วด้วยยาที่มีประสิทธิผล
********************************** 1 กันยายน 2565
วันอังคารที่ 27 กันยายน 2565
ปลัด พม. นำทีมผู้บริหาร ศึกษารูปแบบการดูแลผู้สูงอายุญี่ปุ่น  พร้อมปรับใช้ให้เหมาะสมกับสังคมไทย
ปลัด พม. นำทีมผู้บริหาร ศึกษารูปแบบการดูแลผู้สูงอายุญี่ปุ่น  พร้อมปรับใช้ให้เหมาะสมกับสังคมไทย
เมื่อวันที่ 23 กันยายน 2565 นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วย นางสุจิตรา พิทยานรเศรษฐ์ อธิบดีกรมกิจการผู้สูงอายุ นายทวีพงษ์ วิชัยดิษฐ ผู้ว่าการการเคหะแห่งชาติ นายพันธ์เทพ เสาโกศล รองผู้ว่าราชการจังหวัดขอนแก่น นางจิราพร เชาวน์ประยูร ยามาโมโต้ พัฒนาสังคมและความมั่นคงของมนุษย์จังหวัดเชียงใหม่ และนายสุภวัฒน์ หนูพริก พัฒนาสังคมและความมั่นคงของมนุษย์จังหวัดขอนแก่น ร่วมศึกษาแนวทางการประยุกต์วิธีคิดการจัดการดูแลผู้สูงอายุให้เหมาะกับบริบทของประเทศไทย พร้อมทั้งเยี่ยมชมการดำเนินงานของบ้านพักผู้สูงอายุ Silver Villa ในเขตเนริมะ (Nerima City) ของกรุงโตเกียว ซึ่งเป็นบ้านพักผู้สูงอายุเอกชนที่มีชื่อเสียงในประเทศญี่ปุ่น ด้วยการจัดบริการการดูแลสำหรับผู้สูงอายุหลากหลายกลุ่มและมีราคาที่แตกต่างกันตามความต้องการของผู้สูงอายุ
นายทาคานาริ อิวากิ (Mr.Takanari Iwaki) เจ้าของบ้านพักผู้สูงอายุ Silver Villa กล่าวว่า บ้านพักแห่งนี้เป็นธุรกิจครอบครัวที่เปิดมากว่า 41 ปี ซึ่งตนรับช่วงต่อมาจากรุ่นพ่อแม่ และปัจจุบัน ได้บริหารร่วมกับภรรยา บุตรสาว และบุตรชาย ด้วยแนวคิดว่า คนดูแลผู้สูงอายุต้องมีความเข้าใจความชรา (Ageing) ซึ่งมีผู้ดูแลอายุเฉลี่ยถึง 55 ปี และบ้านพักแห่งนี้ นอกจากมีสิ่งอำนวยความสะดวกสำหรับผู้สูงอายุ ยังได้เปิดสระว่ายน้ำและสนามเด็กเล่นให้บุคคลภายนอกเข้ามาใช้บริการ นับเป็นการดึงสังคมเข้าหาผู้สูงอายุอีกด้วย
นางพัชรี กล่าวเพิ่มเติมว่า แนวคิดดังกล่าวเป็นแนวคิดที่น่าชื่นชมและสมควรนำมาปรับใช้กับการดูแลผู้สูงอายุในทุกรูปแบบ เนื่องจากเป็นการใช้ใจทำงาน และการให้บริการด้วยความเข้าใจ โดยไม่ต้องใช้งบประมาณ ซึ่งตนและผู้บริหารที่รับผิดชอบเรื่องที่อยู่อาศัยและการดูแลผู้สูงอายุจะได้นำแนวคิดและหลักการที่เรียนรู้จากรูปแบบการดูแลผู้สูงอายุของทั้งภาครัฐและเอกชนในประเทศญี่ปุ่นมาประยุกต์ใช้ให้เหมาะสมและสอดคล้องกับรูปแบบและบริบทของสังคมไทยต่อไป
วันศุกร์ที่ 23 กันยายน 2565
‘ดร.ตั้น’รุดตรวจรง.สารเคมีรั่ว ย้ำรง.ต้องรับผิดชอบ ปชช. ที่ได้รับผลกระทบแม้พบว่า สารเคมีที่รั่วมีความเป็นพิษต่ำ
‘ดร.ตั้น’รุดตรวจรง.สารเคมีรั่ว ย้ำรง.ต้องรับผิดชอบ ปชช. ที่ได้รับผลกระทบแม้พบว่า สารเคมีที่รั่วมีความเป็นพิษต่ำ
‘ดร.ตั้น’รุดตรวจรง.สารเคมีรั่ว ย้ำรง.ต้องรับผิดชอบ ปชช. ที่ได้รับผลกระทบแม้พบว่า สารเคมีที่รั่วมีความเป็นพิษต่ำ
.
ดร.กฤชนนท์ อัยยปัญญา เลขานุการรัฐมนตรีว่าการกระทรางอุตสาหกรรม ลงพื้นที่ตรวจสอบการการรั่วไหลของสารเคมีจากโรงงานอุตสาหกรรมในพื้นที่จังหวัดนครปฐม โดยระบุว่า สารเคมีที่รั่วออกมานั้น เป็นโรงงานย่านพุทธมณฑลสาย 7 จากการตรวจสอบของผู้เชี่ยวชาญ พบว่า สารเคมีที่รั่วไหลนั้นมีชื่อว่า สารไดฟีนีลออกไซด์ (Diphenyl Oxide) 73% และสารไบฟีนีล (Biphenyl) 27% ซึ่งเป็นสารที่ไม่ได้เกิดจากกระบวนการผลิตโดยตรง แต่เป็นสารที่เกิดจาก Hot Oil หรือน้ำมันถ่ายเทร้อนเกิดการรั่วไหล ทำให้เกิดกลิ่นฉุน และเหม็นเปรี้ยวกระจายไปยังพื้นที่รอบๆ ในรัศมีประมาณ 5 กิโลเมตร ซึ่งขณะนี้ได้ปิดวาล์วเพื่อควบคุมการรั่วไหล และหยุดสายพานการผลิตเรียบร้อยแล้ว
.
ดร.กฤชนนท์ ให้ข้อมูลว่า จากการตรวจสอบเบื้องต้นคาดว่าสาเหตุเกิดจากการผุกร่อนของท่อส่งสารเคมี และสารเคมีที่รั่วออกมานั้นปริมาณอยู่ที่ราว 30 ลิตร และเนื่องจากเป็นสารที่มีน้ำหนักเบา ทำให้ลอยไปในอากาศได้ไกล แต่จากสารดังกล่าวเป็นสารที่ระเหยได้เร็ว ในช่วงแรกที่เกิดการรั่วไหลจะมีกลิ่นรุนแรง แต่ก็จะระเหยไปอย่างรวดเร็วเมื่อลอยขึ้นสู่อากาศ จัดอยู่ในกลุ่มพี่มีพิษต่ำ อาจจะทำให้เกิดการระคายเคืองที่คอ ตา และแสบจมูกบ้างหากสูดดมเข้าไปในปริมาณมาก
.
อย่างไรก็ตาม ดร.กฤชนนท์ แนะนำว่า แม้ว่าสารดังกล่าวจะมีความเป็นพิษต่ำ แต่ก็ควรใส่หน้ากากป้องกันไว้หากในบริเวณนั้นยังมีกลิ่นของสารเคมีอยู่ เพื่อป้องกันอันตรายในเบื้องต้น
.
สำหรับการตรวจสอบหาสาเหตุของการรั่วไหลนั้น จะมีการสอบสวนอย่างละเอียดอีกครั้ง ส่วนมาตรการกำกับดูแลในเบื้องต้นนั้น ทางอุตสาหกรรมจังหวัด ได้สั่งการให้ทางโรงงานหยุดการผลิตแล้ว จนกว่าจะมีการปรับปรุงแก้ไขให้แล้วเสร็จ และสามารถมั่นใจได้ว่ากระบวนการผลิตจะมีความปลอดภัย 100% รวมถึงแผนจัดการความเสี่ยงและมาตรการป้องกันเหตุที่จะเกิดขึ้นในอนาคตด้วย
.
ดร.กฤชนนท์ ย้ำว่า หากประชาชนได้รับผลกระทบต่อสุขภาพจากสารเคมีที่รั่วไหลในครั้งนี้ ทางโรงงานจะต้องรับผิดชอบทั้งหมด แต่ถ้าปฏิเสธความรับผิดชอบ ทางกระทรวงอุตสาหกรรม พร้อมจะติดตามเรียกร้องความเสียหายให้ประชาชนที่ได้รับความเดือดร้อนอย่างแน่นอน
วันศุกร์ที่ 14 ตุลาคม 2565
รองปลัดฯ สุรพล เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดำเนินพร้อมด้วย สมเด็จพระนางเจ้าฯ พระบรมราชินี ไปในการพระราชพิธีทรงบำเพ็ญพระราชกุศล เนื่องในวันคล้ายวันสวรรคต รัชกาลที่ 9
รองปลัดฯ สุรพล เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดำเนินพร้อมด้วย สมเด็จพระนางเจ้าฯ พระบรมราชินี ไปในการพระราชพิธีทรงบำเพ็ญพระราชกุศล เนื่องในวันคล้ายวันสวรรคต รัชกาลที่ 9
วันนี้ (13 ตุลาคม 2565) เวลา 19.00 น. นายสุรพล ชามาตย์ รองปลัดกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดำเนินพร้อมด้วย สมเด็จพระนางเจ้าฯ พระบรมราชินี ไปในการพระราชพิธีทรงบำเพ็ญพระราชกุศล เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ พระที่นั่งอมรินทรวินิจฉัย ในพระบรมมหาราชวัง
วันพฤหัสบดีที่ 22 กันยายน 2565
“อนุทิน” เปิดศูนย์ความเป็นเลิศเฉพาะทาง รพ.สวรรค์ประชารักษ์แห่งใหม่ ลดส่งต่อนอกเขตสุขภาพ
รองนายกรัฐมนตรีและรัฐมนตรีว่าการกระทรวงสาธารณสุข เปิดโรงพยาบาลสวรรค์ประชารักษ์แห่งใหม่ พัฒนาระบบบริการขั้นสูงช่วยลดการส่งต่อผู้ป่วยนอกเขตสุขภาพ ด้วยศูนย์ความเป็นเลิศ (Excellence Center) 5 ด้าน
รองนายกรัฐมนตรีและรัฐมนตรีว่าการกระทรวงสาธารณสุข เปิดโรงพยาบาลสวรรค์ประชารักษ์แห่งใหม่ พัฒนาระบบบริการขั้นสูงช่วยลดการส่งต่อผู้ป่วยนอกเขตสุขภาพ ด้วยศูนย์ความเป็นเลิศ (Excellence Center) 5 ด้าน ได้แก่ โรคมะเร็ง โรคหัวใจ ภาวะวิกฤตเด็กเล็ก อุบัติเหตุ และการปลูกถ่ายอวัยวะ
วันนี้ (22 กันยายน 2565) ที่ โรงพยาบาลสวรรค์ประชารักษ์ เขาเขียว อ.เมือง จ.นครสวรรค์ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานพิธีเปิดโรงพยาบาลสวรรค์ประชารักษ์ เขาเขียว พร้อมรับมอบเงินบริจาคจากผู้มีจิตศรัทธา จำนวน23,860,050 บาท โดยมี นายแพทย์เกียรติภูมิ วงศ์รจิต ปลัดกระทรวงสาธารณสุขนายชยันต์ ศิริมาศ ผู้ว่าราชการจังหวัดนครสวรรค์ ผู้บริหารกระทรวงสาธารณสุข และหน่วยงานภาครัฐเอกชน และประชาชนในพื้นที่ เข้าร่วมพิธี
นายอนุทิน กล่าวว่า กระทรวงสาธารณสุข มีนโยบายพัฒนาระบบบริการตั้งแต่ระดับปฐมภูมิ ระดับทุติยภูมิ ระดับตติยภูมิ รวมถึงหน่วยบริการที่มีความเชี่ยวชาญระดับสูง และเชื่อมโยงกันด้วยระบบส่งต่อ (Referral System) แบบไร้รอยต่อ เพื่อให้สามารถจัดบริการสุขภาพที่มีคุณภาพ เกิดการใช้ทรัพยากรที่มีอยู่จํากัดอย่างมีประสิทธิภาพ และตอบสนองต่อแนวโน้มความเปลี่ยนแปลงของสังคมและประชากร ตลอดจนความต้องการด้านสุขภาพของประเทศได้ทันท่วงที ซึ่งโรงพยาบาลสวรรค์ประชารักษ์แห่งใหม่นี้ ได้พัฒนาระบบบริการตติยภูมิเฉพาะด้าน เป็นศูนย์ความเป็นเลิศ (Excellence Center) 5 ด้าน ได้แก่ โรคมะเร็ง โรคหัวใจ ภาวะวิกฤตเด็กเล็ก อุบัติเหตุและการปลูกถ่ายอวัยวะ มีการจัดระบบต่างๆ ทั้งด้านอาคารสถานที่ ภูมิทัศน์ ระบบนัดหมายผู้ป่วย ระบบการขนส่ง/การเดินทาง และระบบบริการรับ-ส่งผู้ป่วย เป็นต้น สามารถรองรับการให้บริการประชาชนทั้งในพื้นที่และจังหวัดใกล้เคียง ช่วยลดการส่งต่อผู้ป่วยออกนอกเขตสุขภาพได้อย่างดี
ด้านนายแพทย์เกียรติภูมิกล่าวว่า โรงพยาบาลสวรรค์ประชารักษ์ เป็นโรงพยาบาลศูนย์ ของเขตสุขภาพที่3 ซึ่งประกอบด้วย 5 จังหวัด ได้แก่ นครสวรรค์ กำแพงเพชร พิจิตร ชัยนาท และอุทัยธานี เนื่องจากโรงพยาบาลสวรรค์ประชารักษ์เดิมมีพื้นที่เพียง 14 ไร่เศษ ทำให้สถานที่คับแคบ มีปัญหาเรื่องความแออัดและไม่สามารถขยายศักยภาพการบริการตติยภูมิเฉพาะด้านได้อย่างมีประสิทธิภาพ ต้องส่งต่อผู้ป่วยไปรับการรักษาในกรุงเทพมหานคร หรือโรงพยาบาลในเขตสุขภาพอื่นๆ เกิดภาระค่าใช้จ่ายในการเดินทางไปรักษานอกพื้นที่ ส่งผลให้ผู้ป่วยส่วนหนึ่งไม่ไปรับการรักษาตามนัด ประกอบกับเมื่อปี 2554 เกิดอุทุกภัยครั้งใหญ่จนโรงพยาบาลต้องหยุดให้บริการ ทำให้ผู้บริหารต้องทบทวนการจัดหาพื้นที่แห่งใหม่ เพื่อลดผลกระทบต่อการให้บริการ และประชาชนได้เข้าถึงระบบบริการสุขภาพที่ดีมีมาตรฐาน ใกล้บ้าน
โดยโรงพยาบาลสวรรค์ประชารักษ์แห่งใหม่สร้างขึ้นบนเนื้อที่200 ไร่ ได้รับการสนับสนุนจากทุกภาคส่วนในการดำเนินงานก่อสร้าง ใช้เงินงบประมาณและเงินนอกงบประมาณ รวม3,000 ล้านบาท ระยะเวลาการก่อสร้าง 8 ปีเศษ เริ่มเปิดให้บริการบางส่วนตั้งแต่ปี 2559 โดยให้บริการฉายรังสีเป็นครั้งแรก ต่อมาได้ขยายบริการด้านทันตกรรมเวชกรรมฟื้นฟู ผู้ป่วยนอกและผู้ป่วยใน และมีกำหนดเปิดให้บริการเต็มรูปแบบในเดือน เมษายน 2566 นี้
****************************************** 22 กันยายน 2565
วันจันทร์ที่ 3 ตุลาคม 2565
พลเอก ประวิตร ฯ รองนายกรัฐมนตรี ห่วงพื้นที่ปลายเจ้าพระยาอ่วมน้ำวงกว้าง สั่งหน่วงน้ำเหนือเขื่อน พร้อมเปิด 10 ทุ่งรับน้ำและเบี่ยงน้ำป่าสักเข้าคลองระพีพัฒน์ลงทะเล
พลเอก ประวิตร ฯ รองนายกรัฐมนตรี ห่วงพื้นที่ปลายเจ้าพระยาอ่วมน้ำวงกว้าง สั่งหน่วงน้ำเหนือเขื่อน พร้อมเปิด 10 ทุ่งรับน้ำและเบี่ยงน้ำป่าสักเข้าคลองระพีพัฒน์ลงทะเล
วันนี้ (3 ตุลาคม 2565) เวลา 09.30 น. โฆษกประจำ รองนายกรัฐมนตรี เปิดเผยว่า พล.อ.ประวิตร วงษ์สุวรรณ รอง นรม.และคณะ ได้เดินทางลงพื้นที่ภาคกลาง จว.ชัยนาท และ อยุธยา ติดตามสถานการณ์น้ำพื้นที่ลุ่มเจ้าพระยาตอนล่าง หลังเพิ่มปริมาณการระบายน้ำเขื่อนเจ้าพระยา
โดยรองนายกรัฐมนตรีรับฟังสถานการณ์น้ำพื้นที่ลุ่มเจ้าพระยาตอนล่าง จากศูนย์บริหารจัดการน้ำส่วนหน้า ณ สำนักงานชลประทานที่ 12 อ.สรรพยา จว.ชัยนาท ภาพรวมปริมาณน้ำปี 65 มากกว่า ปี 64 โดยใกล้เคียงกับปี 54 อันเกิดจากมรสุมและพายุที่พาดผ่านไทยหลายลูก ปริมาณน้ำยม น่านและปิงรับน้ำมากขึ้น ส่งผลการบริหารการระบายน้ำเจ้าพระยา โดยศูนย์อำนวยการน้ำส่วนหน้า จว.ชัยนาท ได้พิจารณาให้ความสำคัญควบคุมความสมดุลไม่ให้กระทบพื้นที่อุทกภัยวงกว้าง
พลเอก ประวิตร ฯ ได้ขอบคุณเจ้าหน้าที่จากทุกหน่วยงาน ที่สนับสนุนรับมือสถานการณ์น้ำและช่วยเหลือประชาชนที่ประสบอุทกภัยในพื้นที่ พร้อมทั้งสั่งการ สทนช. จังหวัด กรมชลประทาน กรมป้องกันและบรรเทาสาธารณภัย ร่วมกันตาม 13 มาตรการรับมือฤดูฝน โดยขอให้พิจารณาเร่งเบี่ยงน้ำจากแม่น้ำป่าสัก เข้าคลองระพีพัฒน์ออกทะเลโดยตรง รวมทั้งขอให้หน่วงน้ำเหนือเขื่อนเจ้าพระยา ลงทุ่งรับน้ำในพื้นที่ จว.นครสวรรค์ และให้ผันน้ำเข้าทุ่งรับน้ำ 10 ทุ่งที่จัดเตรียมไว้ เพื่อลดปริมาณน้ำลงพื้นที่ภาคกลางตอนล่าง และขอให้เร่งระบายน้ำท่วมขังออกจากพื้นที่ชุมชน เพื่อบรรเทาความเดือดร้อนของประชาชน โดยให้ สทนช.เร่งขับเคลื่อนแผนป้องกันและแก้ปัญหาน้ำท่วมและน้ำแล้งไปในคราวเดียวกัน เพื่อแก้ปัญหาน้ำระดับพื้นที่และกักน้ำไว้เพื่อการเกษตรในฤดูแล้ง พร้อมทั้ง กำชับให้กรมชลประทานเร่งก่อสร้างคลองระบายน้ำหลากบางบาล - บางไทร ให้เร็วขึ้น เพื่อเพิ่มประสิทธิภาพการระบายน้ำ จว.อยุธยา ให้เป็นรูปธรรมโดยเร็ว
พร้อมทั้งขอให้ มท.โดยทุกจังหวัด ที่ประสบอุทกภัย กษ.และ กค.พิจารณามาตรการช่วยเหลือประชาชนที่ได้รับผลกระทบให้ทั่วถึง และประชาสัมพันธ์ให้ประชาชนทราบโดยทั่วถึง ในการบริหารจัดการสมดุลน้ำไปพร้อมกัน พร้อมกับขอบคุณเจ้าหน้าที่ทุกฝ่าย ที่ร่วมบริหารจัดการน้ำและลงดูแลช่วยบรรเทาความเดือดร้อนของประชาชน จากนั้นในบ่ายวันเดียวกัน พล.อ.ประวิตร’และคณะ ได้เดินทางลงพื้นที่ อ.เสนา จว.อยุธยา ตรวจติดตามสถานการณ์น้ำในพื้นที่วัดโบสถ์
วันศุกร์ที่ 9 กันยายน 2565
รมช.ประภัตร นำทีมช่วยเหลือเยียวยาผู้ประสบภัยโรคลัมปี – สกิน
รมช.ประภัตร นำทีมช่วยเหลือเยียวยาผู้ประสบภัยโรคลัมปี – สกิน พร้อมมอบโค – กระบือ ในโครงการธนาคารโค - กระบือ เพื่อเกษตรกร ตามพระราชดำริ แก่เกษตรกรในพื้นที่ จ.ร้อยเอ็ด
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานในพิธีมอบเงินช่วยเหลือเยียวยาผู้ประสบภัยโรคลัมปี - สกิน (Lumpy Skin Disease : LSD) และมอบโค – กระบือ ให้แก่เกษตรกร ในโครงการธนาคารโค - กระบือ เพื่อเกษตรกร ตามพระราชดำริ พร้อมชี้แจง “โครงการสานฝันสร้างอาชีพ และยกระดับรายได้เกษตรกร” ณ โรงเรียนอุดมศึกษาพัฒนาการร้อยเอ็ด อำเภอเมือง จังหวัดร้อยเอ็ด โดยมีนายภูสิต สมจิตต์ ผู้ว่าราชการจังหวัดร้อยเอ็ด นายวิวัฒน์ ไชยชะอุ่ม ผู้อำนวยการกองส่งเสริมและพัฒนาการปศุสัตว์ กรมปศุสัตว์ หน่วยงานที่เกี่ยวข้อง ผู้นำภาคประชาชน และเกษตรกรเข้าร่วม
“กระทรวงเกษตรและสหกรณ์ ได้จัดทำโครงการธนาคารโค - กระบือ เพื่อเกษตรกร ตามพระราชดำริ ซึ่งเกิดขึ้นจากพระมหากรุณาธิคุณ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
ที่ทรงพระราชทานโค – กระบือให้แก่เกษตรกร โดยในวันนี้ได้ส่งมอบโคในโครงการฯ ดังกล่าว ให้แก่เกษตรกรในพื้นที่จังหวัดร้อยเอ็ด จำนวน 54 ตัว เพื่อช่วยเหลือเกษตรกรให้มีโค – กระบือเป็นของตนเอง ได้ใช้ในการประกอบอาชีพเกษตรกรรม อีกทั้งได้มูลโคเป็นปุ๋ยคอก เป็นการลดรายจ่ายและทำให้เกษตรกรมีรายได้เพิ่มขึ้น นอกจากนี้ยังมอบเงินเยียวยาผู้ประสบภัยโรคลัมปี - สกิน (Lumpy Skin Disease : LSD) ให้แก่เกษตรกรในจังหวัดร้อยเอ็ด วงเงินช่วยเหลือเกษตรกร ทั้งสิ้น 118,350,250 บาท ให้แก่เกษตรกร 6,172 ราย มีโค - กระบือที่ตายทั้งสิ้นจำนวน 6,770 ตัว” รมช.ประภัตร กล่าว
สำหรับเกษตรกรในพื้นที่อำเภอเมืองร้อยเอ็ด มีเกษตรกรที่ประสบภัยโรคลัมปี - สกิน จำนวน 599 ราย โค - กระบือป่วยตายจำนวน 669 ตัว มูลค่าความเสียหาย 12,619,000 บาท โดยสำนักงานปศุสัตว์จังหวัดร้อยเอ็ดได้ดำเนินการเบิกจ่ายงบประมาณดัวกล่าวเรียบร้อยแล้ว
ในโอกาสนี้ รมช.ประภัตร ยังได้ชี้แจงและขอความร่วมมือกับหน่วยงานในพื้นที่ให้ช่วยกันประชาสัมพันธ์ “โครงการสานฝันสร้างอาชีพ และยกระดับรายได้เกษตรกร” ซึ่งมีวัตถุประสงค์ในการปล่อยสินเชื่อสำหรับใช้ในการประกอบอาชีพการเกษตร อาชีพนอกภาคเกษตร หรือการลงทุนค้าขาย เพื่อเสริมรายได้ในครัวเรือน โดยเน้นอาชีพที่มีตลาดรองรับชัดเจน มีการประกันราคารับซื้อผลผลิต สามารถสร้างรายได้ในระยะเวลาไม่เกิน 6 เดือน มีผลตอบแทนเบื้องต้นเพียงพอต่อการดำรงชีพ และสามารถต่อยอดเป็นอาชีพที่มั่นคงต่อไปได้ในอนาคต โดยวงเงินกู้สูงสุดรายละไม่เกิน 100,000 บาท แต่ต้องไม่เกินค่าใช้จ่ายและหรือค่าลงทุนจริงของลูกค้าแต่ละรายด้วย ทั้งนี้ สามารถยื่นความประสงค์ขอกู้ตามโครงการได้ 2 ช่องทาง ได้แก่ 1) ยื่นขอกู้เงินที่ธนาคาร ธ.ก.ส. สาขาที่ตนเองมีภูมิลำเนาหรือที่ตั้งของโครงการ (Walk In) และ 2) ให้ผู้ขอกู้ลงทะเบียนยื่นขอสินเชื่อผ่านช่องทาง Line Official : BAAC Family และนัดหมายผู้ขอกู้ผ่านระบบนัดหมาย
วันเสาร์ที่ 1 ตุลาคม 2565
อสม.นราธิวาส รวมพลังจัดงาน “อสม.เดินวิ่ง เรารักนราธิวาส” ส่งเสริมสุขภาพ อสม.และประชาชน
รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดกิจกรรม “อสม.เดินวิ่ง เรารักนราธิวาส” เพื่อขับเคลื่อนงานส่งเสริมสุขภาพให้กับ อสม. และประชาชน พร้อมทั้งระดมทุนในการดูแลสมาชิก อสม. และจัดกิจกรรมสาธารณประโยชน์ เสริมจากที่รัฐบาลและกระทรวง
รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดกิจกรรม “อสม.เดินวิ่ง เรารักนราธิวาส” เพื่อขับเคลื่อนงานส่งเสริมสุขภาพให้กับ อสม. และประชาชน พร้อมทั้งระดมทุนในการดูแลสมาชิก อสม. และจัดกิจกรรมสาธารณประโยชน์ เสริมจากที่รัฐบาลและกระทรวงสาธารณสุขจัดให้
วันนี้ (1 ตุลาคม 2565) ที่ สวนสาธารณะเฉลิมพระเกียรติ 6 รอบ พระชนมพรรษา อ.เมือง จ.นราธิวาส นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานกิจกรรม “อสม.เดินวิ่งเรารักนราธิวาส” พร้อมมอบรางวัล อสม. ดีเด่น ระดับเขต และระดับภาค โดยมี นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา นายสนั่น พงษ์อักษร ผู้ว่าราชการจังหวัดนราธิวาส นพ.พงศ์เกษม ไข่มุกด์ รองปลัดกระทรวงสาธารณสุข นพ.ธงชัย เลิศวิไลรัตนพงศ์ อธิบดีกรมการแพทย์แผนไทยและการแพทย์ทางเลือก คณะผู้บริหารกระทรวงสาธารณสุข นายมะรอนิง ยูนุ๊ ประธานชมรม อสม.จังหวัดนราธิวาส และ อสม. จังหวัดนราธิวาส ร่วมงาน
นายอนุทิน กล่าวว่า อสม.เป็นบุคลากรในระบบปฐมภูมิที่มีส่วนสำคัญในการดูแลสุขภาพประชาชน ทำหน้าที่เป็นหมอคนที่ 1 ในการส่งเสริมสุขภาพ เฝ้าระวังป้องกันและควบคุมโรค ร่วมกับหมอคนที่ 2 และ 3 ตามนโยบาย 3 หมอ รวมถึงช่วยขับเคลื่อนนโยบายต่างๆ ให้เป็นไปตามเป้าหมายของกระทรวงสาธารณสุข จึงต้องเป็นผู้ที่มีสุขภาพร่างกายแข็งแรง เป็นต้นแบบของการสร้างเสริมสุขภาพดี ซึ่งการจัดกิจกรรม “อสม.เดินวิ่ง เรารักนราธิวาส” ครั้งนี้ เป็นส่วนหนึ่งในการขับเคลื่อนงานส่งเสริมสุขภาพ ปรับเปลี่ยนพฤติกรรม ให้กับทั้งตัว อสม.เอง และประชาชน รวมถึงยังเป็นการระดมทุนให้กับชมรม อสม. จ.นราธิวาส ที่มีสมาชิก ประมาณ 8,000 คน เพื่อนำไปใช้เป็นสวัสดิการเกี่ยวกับการรักษาพยาบาล ช่วยเหลือ อสม.ที่ประสบอุทกภัยต่างๆ เพิ่มเติมจากสวัสดิการที่รัฐบาลและกระทรวงสาธารณสุขจัดหาให้ รวมถึงใช้ในการพัฒนาศักยภาพ เพิ่มสมรรถนะการดูแลสุขภาพประชาชนให้ดียิ่งขึ้น และจัดกิจกรรมเพื่อประชาชนตามความเหมาะสม
นายอนุทิน กล่าวต่อว่า กระทรวงสาธารณสุขได้สนับสนุนการดูแล อสม.อย่างต่อเนื่อง ทั้งโครงการ ฌกส.อสม. ที่เป็นสวัสดิการให้กับครอบครัว อสม. เมื่อเสียชีวิต, บัตรสะสมผลงานหรือบัตรสะสมความดีผ่านระบบอิเล็กทรอนิกส์ โดยให้ อสม.ส่งรายงานผ่านแอปพลิเคชัน สมาร์ท อสม. และสะสมแต้มเพื่อนำไปแลกสิทธิประโยชน์ต่างๆ, ส่งเสริมการศึกษาให้กับ อสม. และบุตร 3,000 คน ในหลักสูตรประกาศนียบัตรผู้ช่วยพยาบาล คณะพยาบาลศาสตร์ สถาบัน
พระบรมราชชนก โดยไม่มีค่าใช้จ่ายในการลงทะเบียนตลอดหลักสูตร เพื่อสร้างอาชีพ พัฒนาและยกระดับความรู้ในการดูแลสุขภาพประชาชน นอกจากนี้ ที่ประชุมคณะรัฐมนตรี เมื่อวันที่ 27 กันยายน 2565 ได้มีมติอนุมัติงบกลาง วงเงิน 2,100.61 ล้านบาท ในโครงการค่าตอบแทน เยียวยา ชดเชย และเสี่ยงภัย สำหรับการปฏิบัติงานเฝ้าระวัง ป้องกัน และควบคุมโรคโควิด 19 ในชุมชน ให้กับ อสม.และ อสส. จำนวน 1,050,306 คน ในอัตรา 500 บาท/คน/เดือน ตั้งแต่เดือน มิถุนายน - กันยายน 2565 รวมเป็น 2,000 บาท/คน เพื่อเป็นขวัญกำลังใจ
********************************** 1 ตุลาคม 2565
วันพุธที่ 21 กันยายน 2565
​Cabinet approves 5th SME Promotion Master Plan for 2023-2027
​Cabinet approves 5th SME Promotion Master Plan for 2023-2027
September 21, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that the cabinet, in its meeting on September 20, 2022, made an approval to the 5th SME Promotion Master Plan (2023-2027) as a framework for Thailand’s SMEs development and promotion, and a guideline for the development of SME action and budgeting plans for an integrative operation between all concerned agencies.
The draft 5th SME Promotion Master Plan (2023-2027) identifies 3 areas of development and 15 strategies:
1) Promoting inclusive growth: Strategies under this area of development include maintaining business operation stability during the start of business, enhancing business capacity and competitiveness at the global standard, supporting elderly business operators, promoting business survival, and promoting farmers’ business professionalism, among others.
2) Promoting targeted growth: Strategies under this area of development include increasing domestic market share, and internationalizing businesses, etc.
3) Developing environments conducive to business growth: Strategies under this area of development include promoting access to funding, enhancing personnel and labor skills, revising related laws and regulations, and developing data system, among others.
According to the Government Spokesperson, key strategies added in the 5th SME Promotion Master Plan, comparing to the preceding 4th SME Promotion Plan, are supporting elderly business operators, and promoting farmers’ business professionalism.
วันพฤหัสบดีที่ 8 กันยายน 2565
คณะจิตอาสา สปอ. มอบวัสดุอุปกรณ์ป้องกัน COVID-19 พร้อมเยี่ยมชมระบบบำบัดน้ำเสียชุมชนแบบ Onsite ที่เปิดใช้งานแล้ว ณ ศูนย์พัฒนาเด็กเล็กมัสยิดกมาลุลอิสลาม เขตคลองสามวา
คณะจิตอาสา สปอ. มอบวัสดุอุปกรณ์ป้องกัน COVID-19 พร้อมเยี่ยมชมระบบบำบัดน้ำเสียชุมชนแบบ Onsite ที่เปิดใช้งานแล้ว ณ ศูนย์พัฒนาเด็กเล็กมัสยิดกมาลุลอิสลาม เขตคลองสามวา
วันนี้ 8 สิงหาคม 2565 เวลา 10.00-12.00 น. คณะผู้ตรวจราชการกระทรวงอุตสาหกรรม นายวีระกิตติ์ รันทกิจธนวัชร์ และนายทาวัน ทวีถาวรสวัสดิ์ พร้อมด้วย นายเศรษฐรัชต์ เลือดสกุล ผู้ช่วยปลัดกระทรวงอุตสาหกรรม และนางสาวลัดดาวัลย์ สันติภิญโญเลิศ ผู้อำนวยการกองตรวจราชการ นำคณะจิตอาสาสำนักงานปลัดกระทรวงอุตสาหกรรม จำนวน 20 คนร่วมทำกิจกรรมจิตอาสาบำเพ็ญสาธารณประโยชน์และบำเพ็ญสาธารณกุศล เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงฯ มอบวัสดุอุปกรณ์เพื่อใช้ป้องกันโรค COVID-19 ได้แก่ หน้ากากอนามัยสำหรับเด็กและผู้ใหญ่ จำนวน 8,750 ชิ้น แอลกอฮอล์ฆ่าเชื้อจำนวน 60 ลิตร และผลิตภัณฑ์ต้นไม้และกวางที่ได้จากการรีไซเคิลกระดาษใช้แล้วของหน่วยงาน มอบให้ ศูนย์พัฒนาเด็กเล็กก่อนวัยเรียนมัสยิดกมาลุลอิสลาม เขตคลองสามวา กรุงเทพฯ
นอกจากนี้ คณะยังได้ลงพื้นที่ตรวจเยี่ยมระบบบำบัดน้ำเสียชุมชนแบบ Onsite ของศูนย์ฯ ที่กระทรวงอุตสาหกรรม กรุงเทพมหานคร SCG และบริษัท ไทยโพลีคอนส์ จำกัด (มหาชน) ได้ร่วมดำเนินการจัดสร้างแล้วเสร็จและพบว่าระบบทำงานได้เป็นอย่างดี โดยมี นายธนัฐจ์กร ภิรัฐพงศ์ธนากร ผู้ช่วยผู้อำนวยการเขตคลองสามวา นางสาวจันดา หมัดมุด ประธานศูนย์ฯ และนายอรรถวุฒิ คุ้มครอง ผู้แทน SCGC เป็นผู้สรุปนำเสนอ ทั้งนี้ เจ้าหน้าที่กรมโรงงานอุตสาหกรรม ได้เก็บตัวอย่างน้ำที่ผ่านการบำบัดจากระบบฯ นำไปวิเคราะห์ทดสอบต่อไป
วันเสาร์ที่ 1 ตุลาคม 2565
​นายกรัฐมนตรียินดีวอลเลย์บอลหญิงทีมชาติไทย ผ่านเข้ารอบต่อไปวอลเลย์บอลหญิงชิงแชมป์โลก 2022 ทำผลงานได้ดีเยี่ยมต่อเนื่อง
​นายกรัฐมนตรียินดีวอลเลย์บอลหญิงทีมชาติไทย ผ่านเข้ารอบต่อไปวอลเลย์บอลหญิงชิงแชมป์โลก 2022 ทำผลงานได้ดีเยี่ยมต่อเนื่อง
วันนี้ (1 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ติดตามเชียร์ และชื่นชมวอลเลย์บอลหญิงทีมชาติไทยที่เข้ารอบต่อไปวอลเลย์บอลหญิงชิงแชมป์โลก 2022 ได้สำเร็จ และเกมส์ล่าสุดชนะทีมโดมินิกันอันดับ 8 ของโลกในวันนี้ด้วย
โฆษกประจำสำนักนายกรัฐมนตรีกล่าวว่า ทีมสาวไทยยังคงทำผลงานได้ยอดเยี่ยมอย่างต่อเนื่อง แม้จะแพ้โปแลนด์เจ้าภาพไป แต่ก็คว้าชัยชนะชนะทีมจากตุรกี อันดับ 6 ของโลก รวมถึงชนะเกาหลีใต้ โครเอเชีย และล่าสุดชนะโดมินิกันในวันนี้
“นายกรัฐมนตรีปลื้มผลงานทีมวอลเลย์บอลหญิงไทยสร้างรอยยิ้ม และแสดงศักยภาพ ความสามารถที่ยอดเยี่ยม ขอชื่นชม และขอให้พี่น้องชาวไทยร่วมส่งแรงเชียร์สำหรับการแข่งขันรายการวอลเลย์บอลหญิงชิงแชมป์โลกในรอบต่อไป” นายอนุชาฯ กล่าว
วันศุกร์ที่ 16 กันยายน 2565
Public warned of heavy rain during Sep 17-21
Public warned of heavy rain during Sep 17-21
September 16, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed about Meteorological Department’s weather forecast for heavy rain in Thailand during September 17-21, 2022, especially in the North, Northeast, Central, East, South, and Bangkok and vicinity. The public is warned of possible flash flood and overflows which may affect their safety and wellbeing. Fisherfolks are also advised to take precaution as gusty wind is also very likely over the Andaman Sea and the Gulf of Thailand.
Flood-prone areas that need to take precaution are areas close to the rivers and tributaries, especially, Kwai Noi, Pa Sak, Chao Phraya, Chi, Mun, Nakhon Nayok, Prachin Buri, Bang Pakong, Rayong, Chanthaburi, and Trat Rivers. Thirteen large dams and reservoirs, of which water level is now higher than the upper rule curve, are also closely monitored, i.e., Chiang Mai’s Mae Ngat Somboon Chon, Lampang’s Kew Kho Ma, Kew Lom, and Mae Mok, Uthai Thani’s Thap Salao, Suphan Buri’s Krasiew, Khon Kaen’s Ubonrat, Nakhon Ratchasima’s Lam Ta Khong, Lam Phra Pleng, and Mun Bon, Chachoengsao’s Khlong Siyad, Chonburi’s Bang Phra, and Rayong’s Nong Pla Lai, as well as medium and small-scale reservoirs throughout the country with water volume of over 80% and increasing.
The Government has instructed concerned agencies to prepare for water situation in all aspects. Other than close monitoring of flood-prone areas, possible water obstructions must be cleared, and hydraulic structures and drainage system, as well as river banks, must be checked to ensure that they remain intact. Lowlands for flood retention should be managed and prepared, while personnel and equipment, including backup communication system, must be mobilized for prompt deployment. Raising public awareness and public relations is also an important measure to prevent grave damages.
The Government has assigned Office of National Water Resources (ONWR) to develop and implement water management plan, including 13 measures for the rainy season in 2022. ONWR has also reviewed and adjusted water management criteria, prepared machineries and equipment for 5,382 water management centers throughout the country, and repaired and improved 649 water banks (for the total length of 6,440km) for flood prevention in risky areas.
วันจันทร์ที่ 5 กันยายน 2565
บีโอไอ เดินหน้าแนวคิด BCG ขับเคลื่อนเศรษฐกิจไทยเติบโตอย่างยั่งยืน
บีโอไอ เดินหน้าแนวคิด BCG ขับเคลื่อนเศรษฐกิจไทยเติบโตอย่างยั่งยืน
บีโอไอ เดินหน้าแนวคิด BCG ขับเคลื่อนเศรษฐกิจไทยเติบโตอย่างยั่งยืน
บีโอไอ ผลักดันแนวคิดเศรษฐกิจ BCG มุ่งใช้ทรัพยากรธรรมชาติอย่างคุ้มค่า สอดคล้องกับทิศทางการพัฒนาเศรษฐกิจจากทั่วโลก เผยสถิติคำขอรับการส่งเสริมฯ กิจการกลุ่ม BCG รอบ 7 ปี 6 เดือน นับจากปี 2558 – มิถุนายน 2565 มีจำนวน 3,320 โครงการ คิดเป็นมูลค่าเงินลงทุน 752,691ล้านบาท ล่าสุดนำสื่อมวลชนเยี่ยมชมกิจการบริษัท ฟรุตต้า ไบโอเมด สตาร์ตอัปไบโอเทคไทยผู้ผลิตพลาสติกชีวภาพชนิด PHA รายแรกของไทย
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน หรือ บีโอไอ เปิดเผยว่าบีโอไอ ให้ความสำคัญกับการส่งเสริมการลงทุนในอุตสาหกรรมต่างๆ ที่เกี่ยวเนื่องกับกิจการกลุ่ม Bio-Circular-Green Economy (BCG Economy) ซึ่งเป็นหนึ่งในอุตสาหกรรมเป้าหมายของประเทศ กิจการในกลุ่ม BCG มีความสำคัญมากต่อเศรษฐกิจไทยและมีการลงทุนในอุตสาหกรรมนี้อย่างต่อเนื่อง พิจารณาได้จากสถิติขอรับการส่งเสริมการลงทุน ตั้งแต่ปี 2558 – มิถุนายน 2565 คำขอรับการส่งเสริมการลงทุนในอุตสาหกรรม BCG มีจำนวนรวม 3,320 โครงการ มูลค่าเงินลงทุนรวม 752,691 ล้านบาท
“รัฐบาลได้กำหนดนโยบายขับเคลื่อนเศรษฐกิจไทยให้เติบโตแบบก้าวกระโดดบนรากฐานการพัฒนาอย่างยั่งยืนโดยปรับเปลี่ยนรูปแบบการพัฒนาเศรษฐกิจและสังคมไปสู่แนวคิดเศรษฐกิจ BCG มุ่งเน้นการใช้ทรัพยากรอย่างคุ้มค่า คำนึงถึงการนำวัสดุต่างๆ กลับมาใช้ประโยชน์ให้ได้มากที่สุด และมุ่งสู่การพัฒนาเศรษฐกิจสีเขียวที่เป็นมิตรกับสิ่งแวดล้อม” นางสาวดวงใจกล่าว
ที่ผ่านมาบีโอไอ มีมาตรการสนับสนุนธุรกิจในกลุ่ม BCG และอุตสาหกรรมที่เกี่ยวเนื่อง ครอบคลุมหลากหลายประเภทกิจการ ไม่ว่าจะเป็นธุรกิจขนาดใหญ่หรือเล็ก และตระหนักถึงความสำคัญของผู้ประกอบการสตาร์ตอัปที่มีเทคโนโลยีและนวัตกรรม โดยให้การสนับสนุนในด้านเงินลงทุนแก่สตาร์ตอัป ตาม พ.ร.บ. ส่งเสริมการลงทุน พ.ศ. 2520 และ พ.ร.บ. การเพิ่มขีดความสามารถในกำรแข่งขันของประเทศ สำหรับอุตสาหกรรมเป้าหมาย พ.ศ. 2560 ซึ่งบีโอไอเชื่อว่าจะสร้างการเปลี่ยนแปลงให้แก่เศรษฐกิจและสังคม และช่วยส่งเสริมความเข้มแข็งและยกระดับเศรษฐกิจไทยไปสู่การพัฒนาที่ยั่งยืนในอนาคต
นายรักชัย เร่งสมบูรณ์ ประธานเจ้าหน้าที่บริหาร บริษัท ฟรุตต้า ไบโอเมด จำกัด กล่าวว่า ประเทศไทยมีศักยภาพทางด้านความหลากหลายของวัตถุดิบ ซึ่งจำเป็นต้องเร่งสร้างเทคโนโลยีเพื่อต่อยอด ไปสู่อุตสาหกรรมชีวภาพขั้นสูง สำหรับฟรุตต้าเริ่มต้นธุรกิจจากการผลิตเครื่องดื่มประเภทน้ำผัก ผลไม้ และมีกากและเศษที่เหลือจากผลไม้ที่ผ่านกระบวนการผลิตในโรงงาน เช่น เปลือกมะละกอ เปลือกกล้วย รวมถึงน้ำมะพร้าวที่ค้างท่อจากการผลิตในปริมาณมาก บริษัทจึงได้คิดค้นการใช้ประโยชน์จากสิ่งเหลือทิ้งข้างต้นและพบว่า สามารถสร้างมูลค่าเพิ่มจากการนำมาใช้เลี้ยงแบคทีเรียที่เป็นต้นกำเนิดของพลาสติกชีวภาพได้ ด้วยการใช้กระบวนการทางด้านปฏิกิริยาชีวภาพเข้ามาเปลี่ยนโครงสร้างโมเลกุลของแบคทีเรีย เพื่อให้ได้แบคทีเรียชนิดที่ดีที่สุด เพื่อนำมาใช้เป็นวัตถุดิบหลักในการผลิตเป็นเม็ดพลาสติกชีวภาพชนิด PHA (POLYHYDROXYALKANOATES) และ PHA BIOPLASTIC COMPOUND และนำไปผลิตเป็นผลิตภัณฑ์จากพลาสติกชีวภาพชนิด PHA เช่น ถุง ขวด หรือบรรจุภัณฑ์พลาสติกอื่น เป็นต้น และจะขยายการลงทุนไปสู่กำลังการผลิตที่ 1,100 ล้านชิ้น นอกจากนี้ บริษัทยังมีแผนต่อยอดงานวิจัยและพัฒนาไปสู่ผลิตภัณฑ์ด้านการแพทย์ เพื่อสร้างมูลค่าเพิ่มให้แก่ผลิตภัณฑ์ และเกิดประโยชน์แก่วงการแพทย์ต่อไป
วันอังคารที่ 30 สิงหาคม 2565
ออมสินออกมาตรการปรับลดเงินงวด “ผ่อนบ้านดี..มีเฮ” แบ่งเบาภาระลูกหนี้ผ่อนดี ผ่อนต่ำล้านละ 5 พันบาท/เดือน นาน 1 ปี ลงทะเบียนได้ที่ www.gsb.or.th ภายใน 30 กันยายน นี้
ธนาคารออมสินออกมาตรการปรับลดเงินงวด “ผ่อนบ้านดี มีเฮ” เพื่อช่วยเหลือลูกหนี้สินเชื่อเคหะเดิมที่มีประวัติการผ่อนชำระหนี้ดี โดยการปรับลดเงินงวดต่อเดือนให้น้อยลงจากเดือนละ 6,000-7,000 บาท เหลือผ่อนชำระเพียงล้านละ 5,000 บาทต่อเดือน เป็นระยะเวลา 1 ปี
นายวิทัย รัตนากร ผู้อำนวยการธนาคารออมสิน เปิดเผยว่า จากสถานการณ์การชะลอตัวของเศรษฐกิจในปัจจุบัน ธนาคารออมสินในฐานะธนาคารเพื่อสังคม ตระหนักถึงความเดือดร้อนและความยากลำบากในการดำเนินชีวิตของลูกค้าและประชาชน เพื่อเป็นการบรรเทาภาระและเพิ่มสภาพคล่องค่าใช้จ่ายในชีวิตประจำวัน ธนาคารจึงได้ออกมาตรการปรับลดเงินงวด “ผ่อนบ้านดี มีเฮ” เพื่อช่วยเหลือลูกหนี้สินเชื่อเคหะเดิมที่มีประวัติการผ่อนชำระหนี้ดี โดยการปรับลดเงินงวดต่อเดือนให้น้อยลงจากเดือนละ 6,000-7,000 บาท เหลือผ่อนชำระเพียงล้านละ 5,000 บาทต่อเดือน เป็นระยะเวลา 1 ปี หรือ 12 เดือน แก่ผู้กู้ที่ไม่มีหนี้ค้างชำระ ไม่เคยทำการปรับปรุงโครงสร้างหนี้ และไม่อยู่ระหว่างเข้าร่วมมาตรการช่วยเหลืออื่นๆ ของธนาคาร หรือไม่เป็นผู้กู้สินเชื่อเคหะเพื่อซื้อที่ดินเพื่อเตรียมปลูกสร้างอาคาร โดยผู้กู้หลักที่มีคุณสมบัติดังกล่าวสามารถตรวจสอบสิทธิ์หรือลงทะเบียนเข้าร่วมมาตรการได้ที่เว็บไซต์ของธนาคารออมสิน www.gsb.or.th เมื่อได้รับสิทธิ์แล้ว ให้ติดต่อธนาคารออมสินสาขาเจ้าของบัญชีสินเชื่อเคหะ เพื่อจัดทำนิติกรรมสัญญาให้แล้วเสร็จภายในวันที่ 30 กันยายน 2565 ซึ่งหลังจากครบกำหนดมาตรการปรับเงินงวดฯแล้ว ให้ชำระเงินงวดเดิมตามสัญญาเดิม ภายใต้หลักเกณฑ์ที่ธนาคารกำหนด
ทั้งนี้ โครงการดังกล่าวเป็นการช่วยเหลือประชาชนและไม่มีการเรียกเก็บค่าธรรมเนียมขอเข้าร่วมมาตรการอาจมีมิจฉาชีพแอบอ้างเชิญชวนให้ลงทะเบียนผ่านลิงค์หรือแอปพลิเคชั่นไลน์โปรดอย่าได้หลงเชื่อ หากมีข้อสงสัยขอให้สอบถามเพิ่มเติมได้ที่ GSB Contact Center โทร.1115 และที่ facebook : GSB Society
https://www.gsb.or.th/news/gsbpr30-65/
วันศุกร์ที่ 7 ตุลาคม 2565
กรมเจ้าท่ารายงานสถานการณ์น้ำประจำวัน
...
กรมเจ้าท่ารายงานสถานการณ์น้ำประจำวัน
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม เปิดเผยว่า ได้ตรวจสอบสถานการณ์น้ำ วันศุกร์ที่ 7 ตุลาคม 2565 เวลา 06.00 น. ปริมาณน้ำท้ายเขื่อนเจ้าพระยา ไหลผ่านC13 ท้ายเขื่อนเจ้าพระยา 2,877 ลบ.ม/วิ เมื่อวาน 2,697 ลบ.ม/วิ ปริมาณน้ำไหลผ่านเพิ่มขึ้น 180 ลบ.ม/วิ ระดับน้ำที่ C35 บ้านป้อม จ.พระนครศรีอยุธยา ระดับตลิ่ง 4.35 ม. ระดับน้ำ 5.67 ม. เมื่อวาน 5.65 ม ระดับน้ำเพิ่มขึ้น 2 ซม.
ปริมาณน้ำระบายท้ายเขื่อนป่าสักชลสิทธิ์ ไหลผ่านสถานี อ.พัฒนานิคม จ.ลพบุรี 830 ลบ.ม/วิ เมื่อวาน 800 ลบ.ม/วิ ปริมาณน้ำระบายลดลง 109 ลบ.ม/วิ ระดับน้ำที่ สถานี S.26 (เขื่อนพระรามหก) อ.ท่าเรือ จ.พระนครศรีอยุธยา ระบาย 1,043 ลบ.ม/วิ ระดับตลิ่ง 8 ม. ระดับน้ำ 9.81 ม. เมื่อวาน 9.63 ม. ระดับน้ำเพิ่มขึ้น 18 ซม. สถานี S.5 (สะพานปรีดี - ธำรง) อ.พระนครศรีอยุธยา จ.พระนครศรียุธยา ระดับตลิ่ง 4.70 ม. ระดับน้ำ 4.78 ม. เมื่อวาน 4.74 ม. ระดับน้ำเพิ่มขึ้น 4 ซม.
ทั้งนี้ กรมเจ้าท่าได้ออกประกาศแจ้งเตือนให้ใช้ความระมัดระวังในการสัญจรการขนส่งทางน้ำด้วยความระมัดระวังเนื่องจากกระแสน้ำไหลเชี่ยว และจะเฝ้าระวังตลอดจนกำหนดมาตรการที่จำเป็นต่อการป้องกันอุบัติเหตุต่อไป
วันจันทร์ที่ 3 ตุลาคม 2565
สธ. เปิดเกณฑ์ “ให้คำปรึกษา” ก่อนยุติตั้งครรภ์ มุ่งให้ความรู้ที่ถูกต้องและถูกกฎหมาย
.....
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เผยว่า ก.สาธารณสุขได้ออกประกาศกระทรวงฯ เรื่อง การตรวจและรับคำปรึกษาทางเลือกในการยุติการตั้งครรภ์ มาตรา 305 (5) แห่งประมวลกฎหมายอาญา พ.ศ. 2565
.
โดยประกาศดังกล่าว ได้เผยแพร่ในราชกิจจานุเบกษาเมื่อที่ 26 ก.ย. 65 และจะมีผลบังคับเมื่อพ้น 30 วันนับแต่วันประกาศ ดังนี้
.
หญิงมีอายุครรภ์เกิน 12 สัปดาห์ แต่ไม่เกิน 20 สัปดาห์ สามารถยุติการตั้งครรภ์ได้ โดยไม่ถือเป็นความผิดทางอาญา
แต่ต้อง “ได้รับคำปรึกษา” จากผู้ประกอบวิชาชีพเวชกรรมและผู้ประกอบวิชาชีพอื่นตามหลักเกณฑ์และวิธีการตามประกาศฯ กำหนดโดยคำแนะนำแพทยสภาและหน่วยงานที่เกี่ยวข้อง
.
ขั้นตอนการขอรับคำปรึกษาทางเลือกนั้น หญิงที่มี “อายุครรภ์ตามกำหนด” สามารถแจ้งความประสงค์ต่อหน่วยบริการ (กรมอนามัยจะประกาศรายชื่อให้ทราบต่อไป) โดยแจ้งผ่านช่องทางใดช่องทางหนึ่ง เช่น ด้วยตนเอง เป็นหนังสือ ทางโทรศัพท์ หรือสื่ออิเล็กทรอนิกส์ เป็นต้น
.
ทั้งนี้ หากหน่วยบริการฯ ดำเนินการตรวจวินิจฉัยอายุครรภ์แล้ว ปรากฏว่า
.
- อายุครรภ์ เกิน 12 สัปดาห์ แต่ไม่เกิน 20 สัปดาห์ ดำเนินการให้คำปรึกษาทางเลือก
- อายุครรภ์ไม่เกิน 12 สัปดาห์ หากหญิง “ยืนยัน” จะยุติการตั้งครรภ์ ให้ดำเนินการเพื่อให้หญิงได้รับการยุติการตั้งครรภ์ตามข้อบังคับแพทยสภา
- อายุครรภ์เกิน 20 สัปดาห์ ให้หน่วยบริการฯ ให้ดำเนินการ “ดูแลช่วยเหลือ” หรือ “รับการจัดสวัสดิการสังคม” ที่เหมาะสมแก่การตั้งครรภ์และเลี้ยงดูบุตรต่อไป
.
อ่านเพิ่มเติม คลิก https://www.thaigov.go.th/news/contents/details/59697
#ไทยคู่ฟ้า #ร่วมต้านโควิด19
-------------------
วันพฤหัสบดีที่ 20 ตุลาคม 2565
กรมเจ้าท่า กระทรวงคมนาคม พร้อมเคียงข้างประชาชน เร่งช่วยเหลือประชาชนผู้ประสบอุทกภัย อย่างต่อเนื่องเป็นวันที่ 23
...
ตามที่รัฐบาลมีความเป็นห่วงประชาชนที่ได้รับผลกระทบจากอุทกภัยจากพายุโนรู ทำให้เกิดอุทกภัยในพื้นที่ภาคเหนือ ภาคกลาง ภาคตะวันออกเฉียงเหนือและภาคใต้ กระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรี ช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ดำเนินการช่วยเหลือประชาชนผู้ประสบอุทกภัย เป็นการเร่งด่วน โดยรักษาการอธิบดีกรมเจ้าท่า (นายสรพงศ์ ไพฑูรย์พงษ์) ได้สั่งการให้ทุกหน่วยงานของกรมเจ้าท่า ที่อยู่ในพื้นที่ประสบอุทกภัย ดำเนินการเร่งช่วยเหลือผู้ประสบอุทกภัย โดยในวันที่ 19 ตุลาคม 2565 กรมเจ้าท่าบูรณาการร่วมกับจังหวัดและหน่วยงานที่เกี่ยวข้อง ช่วยเหลือผู้ประสบอุทกภัยอย่างต่อเนื่องเป็นวันที่ 23 โดยตั้งศูนย์อำนวยการ 10 จุด เจ้าหน้าที่ 63 นาย เรือ 18 ลำ รถ 20 คัน ถุงยังชีพ 1,630 ชุด น้ำดื่ม 1,720 ขวด ดังนี้
สำนักงานเจ้าท่าภูมิภาคที่ 2
- สาขาอยุธยา แจกถุงยังชีพพร้อมน้ำดื่มให้แก่ประชาชน บริเวณชุมชนวัดอินทาราม ชุมชนวัดแม่นางปลื้ม ชุมชนสุเหร่า และชุมชนมงคลทรัพย์ ต.หัวรอ อ.พระนครศรีอยุธยา จ.พระนครศรีอยุธยา
- สำนักงานพัฒนาและบำรุงรักษาทางน้ำที่ 1 และ 6 นำเรือรับ-ส่ง ผู้ประสบอุทกภัย ตำบลบางมัน(ตลาดสิงห์บุรี) อำเภอเมือง จังหวัดสิงห์บุรี, ต.พระงาม อ.พรหมบุรี จ.สิงห์บุรี, ต.ถอนสมอ อ.ท่าช้าง จ.สิงห์บุรี, ต.พิกุลทอง อ.ท่าช้าง จ.สิงห์บุรี, ซ่อมแซม เสริมผนังกันน้ำท่วมริมแม่น้ำเจ้าพระยา ต.บ้านหม้อ อ.พรหมบุรี จ.สิงห์บุรี และรับ-ส่ง ต.วัดตะกู อ.บางบาล จ.พระนครศรีอยุธยา
สำนักงานเจ้าท่าภูมิภาคที่ 5 สาขาสตูลและสำนักงานพัฒนาและบำรุงรักษาทางน้ำที่ 4 ช่วยเหลือ รับ-ส่งประชาชน จัดส่งน้ำดื่ม หมู่ที่ 1-5 พื้นที่ ต.เขาขาว อ.ละงู จ.สตูล
สำนักงานเจ้าท่าภูมิภาคที่ 7 จัดส่งน้ำดื่ม ถุงยังชีพ ข้าวกล่อง และรับ-ส่งประชาชน
- สาขาอุบลราชธานี ร่วมกับ สำนักงานพัฒนาและบำรุงรักษาทางน้ำที่ 8 ช่วยเหลือประชาชนพื้นที่สะพานรัตนโกสินทร์ อ.เมือง จ.อุบลราชธานี, ชุมชนลับแล อ.วารินชำราบ จ.อุบลราชธานี, หน้าโรงเรียนเบ็ญจะมะมหาราช อ.เมือง จ.อุบลราชธานี, ลานจอดรถห้างเซ็นทรัล อ.เมือง จ.อุบลราชธานี
- สาขาขอนแก่น ร่วมกับ สาขานครพนม สาขาหนองคาย สำนักงานพัฒนาและบำรุงรักษาทางน้ำที่ 5 ช่วยเหลือผู้ประสบภัยพื้นที่ ต.บึงงาม อ.ทุ่งเขาหลวง จ.ร้อยเอ็ด, บ้านโนนเมืองและบ้านยางท่าแจ้ง ต.ยางท่าแจ้ง อ.โกสุมพิสัย จ.มหาสารคาม, บ้านปลาปัด อ.โกสุมพิสัย จ.มหาสารคาม, บ้านท่าเยี่ยมและบ้านท่าเชื่อม ต.ลำชี อ.ฆ้องชัยพัฒนา จ.กาฬสินธุ์, บ้านโนนขวา, บ้านกุดเชื่อม ต.ฆ้องชัย จ.กาฬสินธุ์
ทั้งนี้ กรมเจ้าท่าได้เตรียมพร้อมเรือพระราชทาน เรือท้องแบน รถ และกำลังเจ้าหน้าที่ เข้าช่วยเหลือได้อย่างทันที ที่ได้รับการร้องขอจากหน่วยงานในจังหวัด หรือได้รับแจ้งจากผู้ที่ประสบอุทกภัยโดยตรง พร้อมร่วมประชุมวางแผนประเมินสถานการณ์ฯ กับหน่วยงานที่เกี่ยวข้องในพื้นที่อย่างต่อเนื่อง ทั้งในส่วนกลาง ส่วนภูมิภาคและปริมณฑล พร้อมออกประกาศให้ระมัดระวังในการเดินเรือ กรณีมีคลื่นลมแรง กรมเจ้าท่า และหน่วยงานภายใต้สังกัดกระทรวงคมนาคม ขอเป็นกำลังใจให้กับผู้ประสบอุทกภัยทุกท่าน และพร้อมให้การช่วยเหลือผู้ประสบภัยทั่วประเทศ ขอให้ประชาชนติดตามสถานการณ์น้ำ การพยากรณ์อากาศ พร้อมรับข่าวสารอย่างต่อเนื่อง หากพบเห็นความไม่ปลอดภัยทางน้ำ สามารถโทรแจ้งได้ที่ หมายเลข 02 – 6394782 หรือ สายด่วนกรมเจ้าท่า 1199 ได้ตลอด 24 ชั่วโมง
วันเสาร์ที่ 29 ตุลาคม 2565
รัฐบาลโชว์ส่งออกสินค้าเกษตร-ผลไม้โตต่อเนื่อง พร้อมดัน เสาวรส สละ  สนใบพาย ไปจีน
รัฐบาลโชว์ส่งออกสินค้าเกษตร-ผลไม้โตต่อเนื่อง พร้อมดัน เสาวรส สละ  สนใบพาย ไปจีน
วันที่ 29 ตุลาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตามนโยบาย "เกษตรผลิต พาณิชย์ตลาด" ซึ่งเป็นการบูรณาการการทำงานระหว่างกระทรวงพาณิชย์ และกระทรวงเกษตร ทั้งในเรื่องการขยายตลาด หาตลาดใหม่ การพัฒนาคุณภาพสินค้าเกษตร รวมถึงการรักษามาตรการสุขอนามัยให้เป็นไปตามมาตรฐานประเทศผู้ซื้อ ทำให้ในช่วงเวลาที่ผ่านมา ประเทศไทยส่งออกสินค้าเกษตรไปต่างประเทศมีมูลค่าเพิ่มต่อเนื่อง
นางสาวรัชดา กล่าวว่า กระทรวงพาณิชย์ได้รายงานตัวเลขส่งออกหมวดสินค้าเกษตร 9 เดือนแรกของปีนี้ มูลค่า 7 แสนล้านบาท +5.2% เทียบกับช่วงเวลาเดียวกันของปีก่อน สินค้าสำคัญ เช่น ไก่สด แช่เย็น แช่แข็ง และแปรรูป มูลค่า 1 แสนกว่าล้านบาทเพิ่ม +26.9% ผลไม้แช่แข็ง และผลไม้แห้ง มูลค่า 2.3 หมื่นล้านบาท +39.1% ขณะที่ข้าวขยายตัวได้ดี 9 เดือนแรก +23.6% มูลค่ารวม 9.5 หมื่นล้านบาท ตลาดที่ขายได้มากขึ้น เช่น อิรัก เบนิน แองโกลา แคเมอรูน และแคนาดา เป็นต้น
นางสาวรัชดา กล่าวต่อไปว่า ในส่วนการส่งออกผลไม้ไทย 9 เดือนแรก ส่งออก 3.1 ล้านตัน มูลค่า 2.1 แสนล้านบาท เฉพาะที่ส่งไปไปจีนซึ่งเป็นตลาดใหญ่ที่สุดของไทย มีปริมาณสูงถึง 1.7 ล้านตัน สร้างมูลค่ากว่า 1.4 แสนล้านบาท โดยผลไม้สดที่ส่งออก 5 อันดับแรก คือ ทุเรียน มังคุด ลำไย สับปะรด และ ส้มโอ อย่างไรก็ตาม ประเทศไทยยังมีสินค้าพืชที่มีศักยภาพในการส่งออกอีกหลายชนิด อาทิ อินทผลัม เสาวรส สละ และ สนใบพาย ซึ่งเป็นสินค้าพืชที่เป็นที่ต้องการในตลาดจีน ขณะนี้กระทรวงเกษตรอยู่ระหว่างการผลักดันให้มีการส่งออกไปประเทศจีนด้วย
ทั้งนี้ อินทผลัมมีพื้นที่ปลูกทั้งสิ้น 14,000 ไร่ ผลผลิตที่เก็บเกี่ยวได้ 5,000 ตัน มีแหล่งปลูกที่สำคัญที่ กาญจนบุรี นครราชสีมา สุพรรณบุรี ร้อยเอ็ด และบุรีรัมย์ เสาวรสมีพื้นที่ปลูกทั้งสิ้น 6,000 ไร่ ผลผลิตที่เก็บเกี่ยวได้ 3,100 ตัน แหล่งปลูกที่สำคัญที่ เชียงราย เชียงใหม่ เพชรบูรณ์ แม่ฮ่องสอน และบุรีรัมย์สละมีพื้นที่ปลูกทั้งสิ้น 6,000 ไร่ ผลผลิตที่เก็บเกี่ยวได้ 3,100 ตัน แหล่งปลูกที่สำคัญที่ เชียงราย เชียงใหม่ บุรีรัมย์ เพชรบูรณ์ สระแก้วส่วนสนใบพายเป็นไม้ประดับที่มีรูปทรงสวยงาม มีความสำคัญทางเศรษฐกิจ นิยมนำไปปลูกเป็นไม้มงคล หรือทำบอนไซ แหล่งปลูกที่สำคัญคือ สมุทรสาคร นครนายก และสระบุรี มูลค่าการส่งออกไปจีนคาดว่าประมาณ 1,500 ล้านบาทต่อปี
"การส่งออกสินค้าเกษตรสร้างรายได้ให้กับประเทศไทยอย่างมาก และปีนี้เป็นปีที่มีปริมาณและมูลค่าเติบโตอย่างต่อเนื่อง ทั้งพืชผลการเกษตรและสินค้าเกษตรแปรรูป แสดงให้เห็นถึงศักยภาพการเป็นครัวโลกของไทย สามารถผลิตพืชผลเพียงพอทั้งประมาณและมีคุณภาพตามมาตรฐานสากล โดยรัฐบาลมุ่งเน้นเรื่องการยกระดับการผลิต ให้มีการใช้นวัตกรรมทั้งการผลิตและแปรรูป เพื่อประสิทธิภาพและความโดดเด่นของสินค้า รวมถึงภาครัฐต้องเป็นเซลแมนช่วยหาตลาดและอำนวยความสะดวกให้กับภาคเอกชนในการทำธุรกิจระหว่างประเทศ และที่สำคัญ ขอเน้นย้ำให้เกษตรกรและผู้ประกอบการรักษาคุณภาพมาตรฐานการส่งออก โดยปฏิบัติตามเงื่อนไขที่กำหนดอย่างเคร่งครัด เพื่อสร้างความเชื่อมั่นต่อสินค้าไทย " นางสาวรัชดา กล่าว
วันอังคารที่ 18 ตุลาคม 2565
ครม. รับทราบมาตรการช่วยเหลือผู้ได้รับผลกระทบจากสถานการณ์อุทกภัยปี 2565 ของสถาบันการเงินเฉพาะกิจ จำนวน 7 แห่ง รวม 21 มาตรการ
ครม. รับทราบมาตรการช่วยเหลือผู้ได้รับผลกระทบจากสถานการณ์อุทกภัยปี 2565 ของสถาบันการเงินเฉพาะกิจ จำนวน 7 แห่ง รวม 21 มาตรการ ให้มีผลตั้งแต่วันที่ธนาคาร/สถาบันการเงินเฉพาะกิจ ออกประกาศ เป็นต้นไป
วันที่ 18 ตุลาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรีรับทราบมาตรการให้ความช่วยเหลือผู้ได้รับผลกระทบจากสถานการณ์อุทกภัยปี 2565 ของสถาบันการเงินเฉพาะกิจ จำนวน 7 แห่ง ได้แก่ ธนาคารออมสิน ธนาคารเพื่อการเกษตรและสหกรณ์การเกษตร (ธ.ก.ส.) ธนาคารอาคารสงเคราะห์ (ธอส.) ธนาคารอิสลามแห่งประเทศไทย (ธอท.) ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) ธนาคารเพื่อการส่งออกและนำเข้าแห่งประเทศไทย (ธสน.) และบรรษัทประกันสินเชื่ออุตสาหกรรมขนาดย่อม (บสย.) รวม 21 มาตรการ ประกอบด้วย มาตรการพักชำระหนี้ ลดเงินต้นและดอกเบี้ยและปรับปรุงโครงสร้างหนี้ จำนวน 9 มาตรการ มาตรการสนับสนุนด้านสินเชื่อ จำนวน 10 มาตรการ มาตรการสินไหมเร่งด่วน จำนวน 1 มาตรการ และมาตรการพักชำระค่าธรรมเนียมการค้ำประกันและค่าจัดการค้ำประกันจำนวน 1 มาตรการ รายละเอียด ดังนี้
1. ธนาคารออมสิน จำนวน 5 มาตรการ ได้แก่ มาตรการพักชำระหนี้/ มาตรการสินเชื่อเพื่อช่วยเหลือผู้ประสบภัยพิบัติ /มาตรการสินเชื่อเพื่อบรรเทาความเดือดร้อนของผู้ประกอบการวิสาหกิจขนาดกลางและขนาดย่อม (Small and Medium Enterprises : SMEs) ที่ประสบภัยพิบัติ / มาตรการสินเชื่อเคหะแก่ผู้ประสบภัยพิบัติ /มาตรการสินเชื่อบุคคลแก่ผู้ประสบภัยพิบัติ
2. ธ.ก.ส. จำนวน 3 มาตรการ ได้แก่ มาตรการขยายระยะเวลาชำระหนี้ / มาตรการสินเชื่อเพื่อเป็นค่าใช้จ่ายฉุกเฉิน ปี 2565-2566 / มาตรการสินเชื่อฟื้นฟูและพัฒนาคุณภาพชีวิต
3. ธอส. จำนวน 4 มาตรการ ได้แก่ มาตรการลดเงินงวดและลดอัตราดอกเบี้ย สำหรับลูกค้าปัจจุบัน /มาตรการสินเชื่อดอกเบี้ยต่ำสำหรับลูกค้าปัจจุบันและลูกค้าใหม่ / มาตรการประนอมหนี้ สำหรับลูกค้าที่ค้างชำระเงินงวดติดต่อกันมากกว่า 3 เดือน หรือมีสถานะอยู่ระหว่างประนอมหนี้ / มาตรการสินไหมเร่งด่วน สำหรับผู้มีกรมธรรม์ประกันภัย
4. ธพว. จำนวน 2 มาตรการ ได้แก่ มาตรการช่วยเหลือผู้ประกอบการ SME ที่ได้รับผลกระทบจากภัยพิบัติ และมาตรการสินเชื่อ SMEs Re-Start
5. ธอท. จำนวน 1 มาตรการ คือ มาตรการช่วยเหลือผู้ประสบภัยจากอุทกภัย 2565
6. ธสน. จำนวน 4 มาตรการ ได้แก่ มาตรการเพิ่มวงเงินหมุนเวียนชั่วคราว / มาตรการเพิ่มวงเงินกู้/ มาตรการลดเงินต้นและดอกเบี้ย / มาตรการขยายระยะเวลาตั๋วสัญญาใช้เงิน
7. บสย. จำนวน 2 มาตรการ ได้แก่ มาตรการพักชำระค่าธรรมเนียมการค้ำประกันสินเชื่อและค่าจัดการค้ำประกัน และมาตรการช่วยเหลือลูกหนี้ บสย.
ทั้งนี้ มาตรการต่าง ๆ จะมีผลตั้งแต่วันที่ธนาคาร/สถาบันการเงินเฉพาะกิจ ได้ออกประกาศเป็นต้นไป
รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจำสำนักนายกรัฐมนตรีกล่าวเพิ่มเติมว่า ในที่ประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมกำชับทุกส่วนราชการ ต้องสร้างการรับรู้ว่าประชาชนจะได้รับการช่วยเหลือเยียวยาอะไรบ้าง และเร่งดูแลเยียวยาโดยเร็วที่สุด พร้อมเร่งรัดให้หน่วยงานที่เกี่ยวข้องให้มีมาตรการที่ขัดเจน ที่สามารถดำเนินการได้ทันทีโดยไม่ขัดต่อกรอบนโยบายหรือกฎหมายด้วย
วันพุธที่ 5 ตุลาคม 2565
นิทรรศการ “Bridge of Colors” สะพานแห่งสีสัน ฉลองวันชาติสาธารณรัฐอินโดนีเซีย
นิทรรศการ “Bridge of Colors” สะพานแห่งสีสัน ฉลองวันชาติสาธารณรัฐอินโดนีเซีย
นิทรรศการ “Bridge of Colors” สะพานแห่งสีสัน ฉลองวันชาติสาธารณรัฐอินโดนีเซีย
วันนี้ (วันพุธที่ ๕ ตุลาคม ๒๕๖๕) เวลา ๑๔.๐๐ น. นายอิทธิพล คุณปลื้ม รัฐมนตรีว่าการกระทรวง
วัฒนธรรม เป็นประธานในพิธีเปิดนิทรรศการ “Bridge of Colors” สะพานแห่งสีสัน เนื่องในโอกาสครบรอบ ๗๗ ปี
วันชาติของสาธารณรัฐอินโดนีเซีย โดยมีนายรัคมัต บูดีมัน (H.E. Mr. Rachmat Budiman) เอกอัครราชทูตสาธารณรัฐอินโดนีเซียประจำประเทศไทย เข้าร่วมในพิธี ณ พิพิธภัณฑสถานแห่งชาติ หอศิลป ถนนเจ้าฟ้า กรุงเทพฯ
กรมศิลปากร โดยพิพิธภัณฑสถานแห่งชาติ หอศิลป สำนักพิพิธภัณฑสถานแห่งชาติ ร่วมกับ สถาน
เอกอัครราชทูตสาธารณรัฐอินโดนีเซียประจำประเทศไทย จัดนิทรรศการ “Bridge of Colors” สะพานแห่งสีสัน เนื่องในโอกาสฉลองครบรอบวันชาติของสาธารณรัฐอินโดนีเซีย ครบรอบ ๗๗ ปี ในปี พ.ศ. ๒๕๖๕ เป็นส่วนหนึ่งของการสร้างความสัมพันธ์อันดีระหว่างสองประเทศ และเป็นสะพานเชื่อมสายสัมพันธ์ระหว่างไทยและอินโดนีเซียเข้าไว้ด้วยกันให้แน่นแฟ้นยิ่งขึ้น ผ่านความร่วมมือทางด้านศิลปวัฒนธรรม โดยนิทรรศการในครั้งนี้ถ่ายทอดความหมายของสาธารณรัฐอินโดนีเซีย ผ่านภาพวาดที่หลากหลายทั้งทางด้านสุนทรียศาสตร์ การใช้สีสัน แนวความคิดการถ่ายทอดภาพและเทคนิคในการสร้างสรรค์ผลงานที่แตกต่างกันของศิลปินชาวอินโดนีเซีย ๑๑ ท่าน
ประเทศไทยและสาธารณรัฐอินโดนีเซีย สถาปนาความสัมพันธ์ทางการทูต เมื่อวันที่ ๗ มีนาคม พ.ศ. ๒๔๙๓ นับตั้งแต่นั้นมาเป็นเวลา ๗๒ ปีแล้ว แสดงให้เห็นถึงความสัมพันธ์อันดีระหว่างสองประเทศที่มีมาอย่างยาวนาน ได้มีการแลกเปลี่ยน การส่งเสริม และการสานสัมพันธ์ทั้งในด้านเศรษฐกิจ สังคม และศิลปวัฒนธรรม โดยเฉพาะด้านศิลปวัฒนธรรมนั้น ทั้งสองประเทศต่างมีวัฒนธรรมร่วมกัน ดังจะเห็นได้จากศิลปะ วรรณกรรม นาฏยศิลป์ แตกต่างเพียงบริบทแวดล้อมทางวัฒนธรรมของแต่ละประเทศเท่านั้น การสร้างความรับรู้และเข้าใจในความหลากหลายผ่านผลงานศิลปะ นับเป็นวิธีการสื่อสารทางการทูตรูปแบบหนึ่งที่ถูกหยิบยกมาใช้เพื่อส่งเสริมภาพลักษณ์ของชาติ โลกศิลปะที่ไร้พรมแดนสามารถหล่อหลอมให้ผู้ชมเกิดความรู้สึกรับรู้ร่วมกันได้อย่างน่ามหัศจรรย์ และตกผลึกกลายเป็นความตระหนักรู้ถึงคุณค่า และ “อัตลักษณ์” แห่งวิถีชีวิตของผู้คนในแต่ละท้องที่ สร้างพลังแห่งศรัทธาและสายสัมพันธ์ที่เชื่อมผู้คนเข้าไว้ด้วยกันผ่านงานศิลปะ
นิทรรศการพิเศษ “Bridge of Colors” จัดขึ้นระหว่างวันที่ ๕ - ๓๐ ตุลาคม ๒๕๖๕ ณ ห้องจัดแสดงนิทรรศการหมุนเวียน ๖ พิพิธภัณฑสถานแห่งชาติ หอศิลป เปิดให้เข้าชมวันพุธ - วันอาทิตย์
เวลา ๙.๐๐ - ๑๖.๐๐ น. หยุดวันจันทร์และอังคาร ค่าเข้าชม ชาวไทย ๓๐ บาท ชาวต่างชาติ ๒๐๐ บาท
วันพุธที่ 21 กันยายน 2565
เปิดลงทะเบียน "คนละครึ่งเฟส 5" รอบเก็บตกอีก 3.09 ล้านสิทธิ เริ่ม 23 ก.ย. นี้
.....
กระทรวงการคลัง รวบรวมสิทธิคงเหลือจากผู้ที่ลงทะเบียนโครงการคนละครึ่ง เฟส 5 ที่ได้รับสิทธิแล้ว แต่ไม่ได้มีการใช้จ่ายครั้งแรกภายในระยะเวลาที่กำหนด มีสิทธิคงเหลือประมาณ 3.09 ล้านสิทธิ มาเปิดให้ประชาชนลงทะเบียนรอบใหม่
.
ผู้สนใจสามารถลงทะเบียนรับสิทธิได้ตั้งแต่วันที่ 23 ก.ย. - 1 ต.ค. 65 ผ่านแอปพลิเคชันเป๋าตัง หรือ www.คนละครึ่ง .com/ ระหว่างเวลา 06.00 น. – 22.00 น.
.
เมื่อได้รับสิทธิแล้ว จะได้รับวงเงินสนับสนุนค่าอาหาร เครื่องดื่ม สินค้า - บริการทั่วไป และบริการขนส่งสาธารณะ 50% ไม่เกิน 150 บาท/คน/วัน สูงสุดไม่เกิน 800 บาทต่อคน ตลอดโครงการ และสามารถใช้จ่ายได้ตั้งแต่วันที่ 3 - 31 ตุลาคม 65
#ไทยคู่ฟ้า#ร่วมต้านโควิด19
-------------------